PÁLYÁZATI FELHÍVÁS

a Tamási, Honvéd u. 2. hrsz 112. szám alatti ingatlanon elhelyezkedő

Sportok Háza egyes helyiségeinek hasznosítására

**Az ajánlatkérő megnevezése**

Tamási Város Önkormányzata (a továbbiakban: Önkormányzat) TOP-2.1.1-15-TL1-2016-00003 kódszámú "Sportok Háza" elnevezésű projekt keretében megvalósította a kizárólagos tulajdonában lévő Tamási Honvéd u. 2. hrsz 112. alatti ingatlanon a Sportok Háza létesítményt (a továbbiakban: Létesítmény), amelyet bérbeadás útján kíván hasznosítani. Az Önkormányzat a létesítmény meghatározott helyiségeinek bérbeadására, hasznosítására vonatkozóan a bérlő kiválasztására versenyeztetés útján, nyilvános pályázatot ír ki Tamási Város Önkormányzati Képviselő-testületének az önkormányzati vagyonról és a vagyongazdálkodás szabályairól szóló 8/2000. (IV. 3.) 27.§-a alapján.

Az ajánlatkérő hivatalos neve: **TAMÁSI VÁROS ÖNKORMÁNYZATA**

Az ajánlatkérő címe és elérhetőségei (telefon, e-mail):

* 7090 Tamási, Szabadság u. 46-48.
* Tel.: +36 74/570-801
* E-mail: [beruhazas@tamasi.hu](mailto:beruhazas@tamasi.hu)

Az ajánlatkérő vagy a nevében eljáró neve: Porga Ferenc, polgármester

**Önkormányzat által támogatott hasznosítási célok:**

Kizárólag sport és szabadidős célú tevékenységek végezhetőek a bérelt helyiség(ek)ben/helyiségcsoport(ok)ban, amely a bérleti szerződésben rögzítésre kerül.

**Létesítmény általános műszaki leírása:**

*A létesítmény egy főépületből és egy súlyemelők edzőtermi épületből áll. Jelen felhívás csak a főépületre vonatkozik.*

*Főépület:*

A főépületben került elhelyezésre az északi oldalon, toldalékként épült lapostetős, két szintes épületrészben a gyermek játszóház, az emeleten a sportegyesülethez tartozó irodák és előadóterem. A földszinten a fitnesz és konditerem a szükséges öltözőkkel és vizes helyiségekkel, amelyek egy folyosón keresztül csatlakoznak a szolárium és szauna helyiségeihez. Az épületegyüttes déli oldalán található a judo szakosztály edzőterme és a szükséges kiszolgáló funkciók, melynek öltözői egy blokkban vannak a fitnesz és kondi teremhez tartozó öltözőkkel, közös zuhany helyiség használattal. A földszinten a büfé található kiszolgáló helyiségekkel, amely dartsosoknak is szükség szerint lehetőséget teremet a versenyek és edzések megtartására.

A felújított épület északi oldalon földszint + emelet magassági tagozódásúlapostetős épület, míg a többi részen földszint + padlástér, a déli oldali toldalékban (aikido/judo terem) pedig a földszint a tetővel egy légtérbe épített. A falak illetve a váz falköze kelet - nyugati irányban 14,28, 6,37, 5,14 m. A falazott szerkezetek 30 cm vastag B 30 jelű blokktégla, 38 cm kisméretű téglafalak, hőszigetelve, műanyag nyílászárókkal ellátva. A vizesblokkok csoportosan kerültek kialakításra, több egységet kiszolgáló lehetőséggel.

burkolatok a vizes helyiségekben, öltözőkben greslap, míg a folyosókon, termekben, játszóházban pedig linóleum.

Az épület udvarában múrvaszórással ellátott parkolási lehetőség áll rendelkezésre. A helyiségek/helyiségcsoportok a főbejáratot igénybe véve érhetők el, valamint mindegyik egység (büfé kivételével) rendelkezik udvar felőli bejárattal is.

**A Létesítmény jelen pályázati felhívás alapján bérbeadásra kerülő helyiségei, annak műszaki paraméterei:**

|  |  |  |  |
| --- | --- | --- | --- |
| HELYISÉGLISTA-JÁTSZÓHÁZ | | | |
| Helyiség kategória kód | Helyiség száma | Helyiség neve | Terület |
| I.JÁTSZÓHÁZ | 001 | JÁTSZÓHÁZ szélfogó | 3,65 |
| I.JÁTSZÓHÁZ | 002 | JÁTSZÓHÁZ I. | 91,6 |
| I.JÁTSZÓHÁZ | 003 | JÁTSZÓHÁZ II. | 34,38 |
| I.JÁTSZÓHÁZ | 004 | JÁTSZÓHÁZ előtér | 1,76 |
| I.JÁTSZÓHÁZ | 005 | JÁTSZÓHÁZ wc | 1,45 |
| I.JÁTSZÓHÁZ | 006 | JÁTSZÓHÁZ tak.szer. | 4,16 |
| I.JÁTSZÓHÁZ | 007 | JÁTSZÓHÁZ mosdó | 3,39 |
| I.JÁTSZÓHÁZ | 008 | JÁTSZÓHÁZ wc | 1,86 |
|  |  |  | **142,25 m²** |
|  |  |  |  |
| HELYISÉGLISTA - FITNESS | | | |
| Helyiség kategória kód | Helyiség száma | Helyiség neve | Terület |
| II.FITNESS | 022 | FITNESS | 68,04 |
|  |  |  | **68,04 m²** |
|  |  |  |  |
| HELYISÉGLISTA – BÜFÉ(-DARTS) | | | |
| Helyiség kategória kód | Helyiség száma | Helyiség neve | Terület |
| III.BÜFÉ-DARTS | 011 | BÜFÉ-darts, büfé, recepció | 63,36 |
| III.BÜFÉ-DARTS | 012 | BÜFÉ-ELŐTÉR | 4,36 |
| III.BÜFÉ-DARTS | 013 | BÜFÉ-szem.msd. | 2,41 |
| III.BÜFÉ-DARTS | 014 | BÜFÉ-raktár | 4,54 |
|  |  |  | **74,67 m²** |
|  |  |  |  |
| HELYISÉGLISTA - KONDITEREM | | | |
| Helyiség kategória kód | Helyiség száma | Helyiség neve | Terület |
| VI.KONDITEREM | 021 | KONDITEREM | 66,03 |
| VI.KONDITEREM | 021 | KONDITEREM | 68 |
| VI.KONDITEREM | 023 | KONDITEREM | 42,52 |
| VI.KONDITEREM | 024 | Konditerem raktár | 3,72 |
|  |  |  | **180,27 m²** |
|  |  |  |  |
|  |  |  |  |
|  |  |  |  |
| HELYISÉGLISTA szolárium, szauna | | | |
| Helyiség kategória kód | Helyiség száma | Helyiség neve | Terület |
| X. SZOLÁRIUM | 025/1 | SZOLÁRIUM-közl | 11,94 |
| X. SZOLÁRIUM | 026 | SZOLÁRIUM-szolárium | 7,08 |
| X. SZOLÁRIUM | 027 | SZOLÁRIUM-szolárium | 7,08 |
| X. SZOLÁRIUM | 028 | SZOLÁRIUM-szolárium | 7,14 |
|  |  |  | **33,24 m²** |
|  |  |  |  |

Az alaprajzot és helyiséglistát a helyiségbérleti szerződés tervezet melléklete tartalmazza.

**Az egyes helyiségcsoportok egyenként és együttesen is bérbe vehetőek, azaz részajánlati lehetőségre is van mód.**

**Bérbeadás időtartama:**

2020. március 1. napjától határozatlan időre 3 hónap felmondási idő kikötése mellett, a hónap végére.

**Bérleti díj:**

Kérjük a bérleti díjra vonatkozó ajánlatát Ft+ÁFA/hóra vonatkozóan adja meg a felolvasólapon.

A bérleti díj minden évben a KSH által közzétett infláció mértékével automatikusan emelkedik, egyéb emelést Önkormányzat minden év december 10. napjáig kezdeményezhet következő évre vonatkozóan.

A bérleti jog nem ruházható át.

A bérleti díjra tett javaslatnál kérjük figyelembe venni, hogy azok az üzemeltetéssel összefüggő költségek összegét nem tartalmazzák!!!!

**Óvadék:**

A nyertes pályázó a szerződéskötést megelőzően egy havi bérleti díjnak megfelelő összegnek megfelelő óvadék megfizetésére köteles.

**Bérlő jogait és kötelezettségeit a mellékelt helyiségbérleti szerződés tervezet tartalmazza, amely szerződés kerül megkötésre a nyertes pályázóval.**

A nyertes pályázó jogosult a szerződést követően

* a bérelt helyiségeket kizárólagosan, a közösen használt helyiségeket a többi bérlővel közösen rendeltetésszerűen használni,
* a bérelt helyiség(ek) összes hasznosítási bevételeit önállóan beszedni, illetve párhuzamosan köteles a bérlet során a működtetést, fenntartást, karbantartást biztosítani, valamint az ezzel kapcsolatban felmerülő költségeket vállalni, ebből eredő tartozásaiért a bérlő teljes felelősséggel tartozik.

A nyertes pályázó kötelezettsége:

* köteles a gondnoksági- és az őrzés-védelmi feladatok ellátására,
* felelős az általa használt helyiséget, funkciót, szolgáltatást igénybe vevők testi épségéért, a helyiség rendeltetésszerű használatáért,
* a bérlőnek a bérleti szerződés teljes ideje alatt biztosítania kell a vonatkozó jogszabályokban, valamint a szerződésben foglalt követelmények teljesítését, melyet az Önkormányzat jogosult ellenőrizni,
* a bérlő működtetési kötelezettsége az állagmegóvási kötelezettség biztosítására is kiterjed;
* a bérleményt további bérlők részére ki nem adhatja, szerződésben rögzítettől eltérő funkcióval nem üzemeltetheti, a bérleményben elhelyezett saját eszközeire vonatkozóan felelősség/vagyonbiztosítást köteles kötni, amelyet a szerződés megkötését követő 60 napon belül bemutat.

A helyiségbérleti szerződés tervezetet a *4. számú melléklet* tartalmazza.

**Az alkalmassági feltételek**

**Alkalmasság feltételei**

**1 db** jelen pályázati felhívás tárgyához hasonló munkára vonatkozó **referencia**, VAGY amennyiben ezzel nem rendelkezik üzleti koncepció/terv bemutatása.

**Igazolási mód**

Az ajánlatban meg kell nevezni a minimum 1 db, jelen ajánlati felhívás tárgyához hasonló munkára vonatkozó referenciát, melyet egyszerű nyilatkozat formájában kell teljesíteni, vagy üzleti koncepció/terv benyújtása.

**Az ajánlat benyújtására vonatkozó információk**

**Az ajánlatok benyújtásának címe:**

Tamási Város Önkormányzata 7090 Tamási, Szabadság u. 46-48.

Elektronikus megküldés esetén pedig a [**beruhazas@tamasi.hu**](mailto:beruhazas@tamasi.hu)e-mail címre küldve.

**Az ajánlatok benyújtásának határnapja, az ajánlattételi határidő:** **2020. február 14. 10.00 óra**

**Az ajánlat kötelező tartalmi elemei:**

* Felolvasólap *(az ajánlattételi felhívás melléklete)*
* Ajánlattevői nyilatkozat *(az ajánlattételi felhívás melléklete)*
* Nyilatkozat referenciákról *(az ajánlattételi felhívás melléklete) VAGY Üzleti koncepció/terv*

**Postai megküldés esetén az ajánlat csomagolására rá kell írni:**

***„****A Tamási,* Honvéd u. 2. hrsz 112. *szám alatti ingatlanon elhelyezkedő*

*Sportok Háza egyes helyiségeinek hasznosítására”*

**Az ajánlattételi határidő lejártáig nem bontható fel!**

Az ajánlatok benyújtását írásban és zárt borítékban jelen felhívásban megadott címre kell teljesíteni **1 eredeti példányban** személyesen, vagy postai úton az ajánlattételi határidő lejártáig beérkezően. A postai késedelemből eredő károkat az Ajánlattevő köteles viselni. A késedelmesen benyújtott ajánlat érvénytelen.

Továbbá az ajánlatot **elektronikus úton** is be lehet nyújtani az beruhazas@tamasi.hu e-mail címre a megadott időpontig.

Az ajánlatok felbontását az ajánlattételi felhívásban megjelölt időpontban kezdi meg ajánlatkérő és a bontás mindaddig tart, amíg a határidő lejártáig benyújtott összes ajánlat felbontásra nem kerül.

# A pályázat elbírálása:

A pályázatok elbírálásáról Tamási Város Önkormányzati Képviselő-testületének Pénzügyi, Városfejlesztési és Idegenforgalmi Bizottsága a beadási határidőt követő 10 napon belül, az eredményről a döntést követő 5 munkanapon belül írásban tájékoztatja a pályázókat. Ajánlatkérő fenntartja a jogot, hogy a pályázatot eredménytelennek nyilvánítja.

**A bírálati szempontok:**

* a legmagasabb összegű bérleti díj

Az elbírálás során előnyt jelent, ha az Ajánlatadó legalább 1 éves időtartamra tesz bérleti ajánlatot.

Ajánlattevő az ajánlat kidolgozásakor vegye figyelembe, hogy az ajánlati árnak teljes körűnek kell lennie, vagyis magában kell foglalnia minden Ajánlattevői kifizetési igényt.

Az ajánlati árnak tartalmaznia kell mindazokat a költségeket, amelyek az ajánlat tárgyának megvalósításához, az ajánlati feltételekben rögzített feltételek betartásához szükségesek.

Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

1. **A pályázati eljárás szabályai**
2. Az eljárás közbeszerzési értékhatár alatti beszerzésieljárás, Ajánlatkérő felhívja ajánlattevők figyelmét arra, hogy jelen ajánlattételi felhívás nem tartozik a közbeszerzésekről szóló törvény hatálya alá, melyet ajánlatkérő önként sem kíván alkalmazni. Az eljárás egyfordulós, tárgyalás nélküli.
3. Az ajánlati kötöttség időtartama: az ajánlattételi határidő lejártát követő **30** nap.
4. A hiánypótlás lehetősége: Az ajánlatkérő hiánypótlási lehetőséget egy alkalommal biztosít.
5. Az ajánlattevőnek az ajánlattételi felhívásban meghatározott tartalmi és formai követelményeknek megfelelően kell ajánlatát elkészítenie és benyújtania.
6. **Az ajánlattételi felhívás mellékletei**
7. sz. melléklet: Felolvasólap
8. sz. melléklet: Nyilatkozat
9. sz. melléklet: Nyilatkozat referenciákról vagy üzleti koncepció/terv
10. sz. melléklet: Helyiségbérleti szerződés tervezet
11. **Jelen felhívás megküldésének időpontja:** 2020. január …..

…………………………………..

Porga Ferenc

polgármester

1. számú melléklet

**Felolvasólap**

* **Ajánlattevő:**

Név:

Székhely:

Telefon:

Fax:

E-mail:

* **Ajánlattétel tárgya**: *a Tamási, Honvéd u. 2. hrsz 112. alatti ingatlanon elhelyezkedő* *Sportok Háza egyes helyiségeinek hasznosítására*
* **Ajánlat:**

|  |  |  |  |
| --- | --- | --- | --- |
| **……………………………………..…….. helyiség(csoport) bérleti díja** | | | |
|  | **Nettó ár (Ft)** | **Áfa (Ft)** | **Bruttó ár (Ft)** |
| **HAVI DÍJ** | **……………………,- Ft** | **……………….,- Ft** | **……………………..,- Ft** |
| **ÖSSZESÍTETT ÉVES DÍJ** | **……………………,- Ft** | **……………….,- Ft** | **……………………..,- Ft** |

|  |  |  |
| --- | --- | --- |
| Kelt:…………….…….Város……….év……………hónap………….nap  Ajánlat érvényessége 30 nap. | | |
|  |  |  |
|  |  | (cégjegyzésre jogosult vagy szabályszerűen meghatalmazott képviselő aláírása) |
|  |  |  |

1. számú melléklet

**Nyilatkozat**

**kizáró okokról**

Alulírott ………………………………………………………………………(képviselő neve), mint a(z) ………………………………………………………………(ajánlattevő cég/szervezet neve) Ajánlattevő képviselője kijelentem, hogy

1./ az ajánlattétel során általam képviselt cég az ajánlat benyújtásának időpontjában

* nem áll végelszámolás alatt,
* ellene indított csődeljárás, felszámolási eljárás vagy végrehajtás nincs folyamatban;
* nincs egy évnél régebben lejárt adó-, vámfizetési vagy társadalombiztosítási járulékfizetési kötelezettsége.

2./ jelen ajánlatomat az ajánlattételi határidő lejártát követő 30. napig tartom fenn.

|  |  |  |
| --- | --- | --- |
| Kelt:…………….…….Város……….év……………hónap………….nap | | |
|  |  |  |
|  |  | (cégjegyzésre jogosult vagy szabályszerűen meghatalmazott képviselő aláírása) |

1. számú melléklet

**Nyilatkozat referenciákról**

**VAGY**

**Üzleti koncepció/terv**

Alulírott ………………………….., mint a ………………………………. melynek székhelye: …………………… adószáma: ………………………….., képviseletre jogosult vezetője nyilatkozom, hogy az általam képviselt Társaság az ajánlati felhíváshoz illeszkedő következő teljesített referenciával rendelkezik:

1. referencia

Helyszín:…………………………………………………………

Teljesítés éve:…………………….............................................

Munka megnevezése:………………………………………….

VAGY

Üzleti koncepció/terv

Kelt:…………….……. ……….év……………hónap………….nap

|  |  |
| --- | --- |
|  | (cégjegyzésre jogosult vagy szabályszerűen meghatalmazott képviselő aláírása) |

1. számú melléklet: **Helyiségbérleti szerződés tervezet (piaci szereplőkkel)**